Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 346

5. A szakmai vizsga értékelése Írásbeli vizsga Értékelését a központi tételekhez kiadott útmutató szerint kell elvégezni, és eredményét a részvizsgák átlagával kell minősíteni. Szóbeli vizsga — A vizsga első része a zárófeladat védése. A záróvizsgán a vizsgázó ismerteti a feladat megoldását és válaszol a vizsgabizottság által — a záródolgozattal kapcsolatban feltett — kérdéseire. A zárófeladat értékeléséről a vizsgáztató bizottság dönt, a bíráló által adott érdemjegy figyelembevételével. A zárófeladat védését érdemjeggyel kell értékelni. Ha a zárófeladatra a vizsgázó a bírálótól elégtelen minősítést kapott, akkor ezt a vizsgázóval, a vizsganap előtt közölni kell. Elégtelen bírálat esetén a zárófeladatról a vizsgabizottság dönt. — A szóbeli vizsgán a vizsgázó feleletét tantárgyanként kell értékelni. A szóbeli vizsga eredményéről a vizsgabizottság dönt. Eredménytelennek kell a vizsgát tekinteni, ha a vizsgatárgyak bármelyikéből a vizsgázó elégtelen osztályzatot kapott. Gyakorlati vizsga Eredményét a részfeladatok átlagával kell minősíteni. Ha a gyakorlati vizsga bármelyik elemének eredménye elégtelen, akkor a teljes gyakorlati vizsgát meg kell ismételni, és szóbeli vizsgára sem bocsátható a vizsgázó. A szakmai vizsga összefoglaló minősítése — Eredményes vizsgát tett az a jelölt, aki az írásbeli, a szóbeli és a szakmai gyakorlat vizsgakövetelményeit teljesítette. Az írásbeli, a szóbeli és a gyakorlati vizsgák összefoglaló eredményét a három rész eredményeinek átlagából számítják, és a kerekítési szabályoknak megfelelően képezik a minősítést. — Sikertelen a szakmai vizsga, ha a vizsgázó bármelyik tantárgyból elégtelen osztályzatot kapott. A szakmai vizsgával kapcsolatos bármely vitatott kérdésben a vizsgabizottság dönt.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes